**Vis de strop**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vis de strop

Stai cu brațele întinse și cu palmele spre cer.

De sub diadema Ursei cad prin gene de lumină

Ploile cu miriade de scântei din bolta plină,

Nenăscuții muguri vii din stelele semincer.

Fac popas pe norii sferici și cu alintări de Soare

Bat în zidul ceții sure vrând să intre in castel;

Vântul cosmic se înfoaie cu tărie de oțel

Şi difuz, calmat de îngeri, le purifică-ntr-o boare.

Ca parașutați pe frunze, stropii apei de-nceput

Se desprind din ramul clipei cu sclipiri acvamarin;

Pleacă-n jos cu vis de rouă într-un dans diamantin,

Spre îmbrățișarea pietrei, spre hercinicul din lut.

Mai întâi adapă pomii și cu sacrul dor de munte,

Se unesc in pulberi fine de cristale cu rumoare;

Dau de știre curcubee cu iluzii de culoare,

Şi pornesc, soldați de apă, praful ruginiu să-nfrunte.

Se rostogolesc psalmodic, adunându-se-n aorte.

Din elitrele lichide bat spre-un luminiș acvatic,

Poartă-n sinele osmotic primul gând, darul hieratic

Al Incepției Divine, din alchimice retorte.

Căutându-se prin valuri, cu pași mici, ca de furnică

Lasă-n urma picăturii germenii ce sorb lumină,

Este rostul primăverii prin a cerului retină

Să-nfierbânte cu speranțe, viața, cât ar fi de mică.

Stai întins pe verticală, ochii tăi sunt vis de strop

Şi în palma ta coboară licurici de apă vie;

Strânge-n pumn buchetul vieții, apa care-ți este ție

Amintirea nemuririi înviind dupa potop.

19.02.2016